Ο οργανισμός/πελάτης αναθέτει στην Q-CERT την επιθεώρηση ή/και την πιστοποίηση του Συστήματος Διαχείρισης (ΣΔ) ή/και Προϊόντος ή/και Διεργασίας σε τοποθεσίες που φαίνονται σε αυτό το συμβόλαιο ή/και σε άλλα έγγραφα, και συμφωνεί με τους ακόλουθους όρους.

|  |
| --- |
| Γενικοί Οροι |
| 1. Ένας οργανισμός του οποίου το ΣΔ/Προϊόν/Διεργασία έχει επιθεωρηθεί από την Q-CERT είναι νομικά υποχρεωμένος για την τήρηση των όρων του συμβολαίου και του σχετικού κανονισμού πιστοποίησης όπως αυτός ισχύει και είναι διαθέσιμος στην τελευταία του έκδοση στην ιστοσελίδα μας [www.qmscert.com](http://www.qmscert.com)
2. Οι όροι τίθενται σε ισχύ με την έναρξη της διαδικασίας και μέχρι της λήξης της ισχύος του πιστοποιητικού ή μετά από ακύρωση από έναν ή και τους δύο συμβαλλομένους σύμφωνα με τις απαιτήσεις του κανονισμού πιστοποίησης.
3. Ο οργανισμός μετά την επιθεώρηση/πιστοποίηση έχει το δικαίωμα χρήσης πιστοποιητικών ή/και εκθέσεων της Q-CERT.
4. Τα πιστοποιητικά/εκθέσεις δεν είναι μεταβιβάσιμα, φέρουν χρονική διάρκεια πιστοποίησης/ισχύος, ανάλογη με το πρότυπο πιστοποίησης/επιθεώρησης ή/και τους κανονισμούς, και η χρήση τους προϋποθέτει την επιτυχή έκβαση εποπτικών επιθεωρήσεων όπου απαιτείται.
5. Το συμβόλαιο αυτό τεκμηριώνεται στην Ελληνική και Αγγλική.
6. Για κάθε αντιδικία επί των όρων ή την εκτέλεση του συμβολαίου, αρμόδια είναι τα δικαστήρια Θεσσαλονίκης.
7. Όλα τα έγγραφα και τεκμήρια επιθεώρησης, θα διατίθενται στον Φορέα/είς Διαπίστευσης ή/και τους Ιδιοκτήτες του Σχήματος κατόπιν ζήτησης από τους ιδίους
8. Οι Ιδιοκτήτες του Σχήματος, Σύνδεσμοι, ή/και άλλες Υπηρεσίες δημοσιοποιούν στοιχεία της πιστοποίησης στο διαδίκτυο με ελεγχόμενη ή ελεύθερη πρόσβαση, ανάλογα με τις απαιτήσεις της Διαπίστευσης, Ρυθμιστικών Φορέων, Ιδιοκτήτες Σχήματος.
9. Η ομάδα επιθεώρησης θα ενημερώσει τον οργανισμό, αν επιλεγεί, ότι μπορεί να συνοδεύεται και από άλλο προσωπικό για σκοπούς κατάρτισης, ενημέρωσης ή αξιολόγησης από μέλη της Q-CERT, του Φορέα Διαπίστευσης, ή του Ιδιοκτήτη του Σχήματος.
10. Ο οργανισμός είναι υποχρεωμένος, εάν επιλεγεί, να αποδεχθεί έναν συνδυασμένο έλεγχο που διενεργείται από την Q-CERT και τον εκπρόσωπο του Φορέα Διαπίστευσης ή του Ιδιοκτήτη του Σχήματος.
11. Οι Κάτοχοι του Σχήματος και οι Φορείς Διαπίστευσης διατηρούν το δικαίωμα να πραγματοποιούν δικούς τους ελέγχους επαλήθευσης στις εγκαταστάσεις του πιστοποιημένου Οργανισμού ως μέρος διερεύνησης παραπόνου η ως μέρος της διαδικασίας επιβεβαίωσης της ακεραιότητας του Σχήματος (οι έλεγχοι αυτοί μπορούν να είναι προγραμματισμένοι ή απροειδοποίητοι).
12. Οι Κάτοχοι του Σχήματος μπορεί να επικοινωνήσουν απευθείας με τον Οργανισμό σχετικά με θέματα που αφορούν την κατάσταση πιστοποίησης/επιθεώρησης, για ανατροφοδότηση σχετικά με την απόδοση της Q-CERT ή για θέματα σχετικά με την διερεύνηση θεμάτων που έχουν γνωστοποιηθεί / κοινοποιηθεί στον Κάτοχο του Σχήματος.
 |
| Απαιτήσεις |
| **Η Q-CERT:**1. Θα διενεργεί όλες τις απαραίτητες επιθεωρήσεις για τη χορήγηση και διατήρηση της ισχύος του πιστοποιητικού/έκθεσης με τρόπο αντικειμενικό, εχέμυθο και αμερόληπτο.
2. Θα χειρίζεται όλες τις σχετικές πληροφορίες με τον πιστοποιημένο/επιθεωρούμενο οργανισμό ως εμπιστευτικές και με ασφάλεια και δεν θα τις μεταβιβάσει σε άλλους, εκτός από τον αρμόδιο Φορέα Διαπίστευσης ή σε αξιολογήσεις που υπόκειται η Q-CERT από άλλους φορείς ή αν απαιτηθεί από δημόσιους φορείς.
3. Θα επεξεργάζεται όλα τα προσωπικά δεδομένα τα οποία συλλέγει κατά την πραγματοποίηση της επιθεώρησης σύμφωνα με τις εκάστοτε νομοθετικές / κανονιστικές ρυθμίσεις. Η Q-CERT τηρεί αρχείο το οποίο είναι διαθέσιμο στον οργανισμό, με διάρκεια όπως αυτή καθορίζεται από την εκάστοτε νομοθεσία / κανονισμό. Με το πέρας της προβλεπόμενης διάρκειας τήρησης του ως άνω αρχείου, η Q-CERT δεσμεύεται να προβαίνει στην καταστροφή του κατά τις ισχύουσες διατάξεις. Περισσότερες πληροφορίες για την Προστασία Δεδομένων Προσωπικού Χαρακτήρα θα βρείτε στην ιστοσελίδα [www.qmscert.com](http://www.qmscert.com)
4. Θα ειδοποιεί τον οργανισμό για τυχόν παράπονα που λάβει σχετικά με την ποιότητα, ασφάλεια, υγιεινή των προϊόντων, διεργασιών, διαδικασιών και υπηρεσιών του οργανισμού, όπως απαιτείται. Εάν απαιτηθούν επισκέψεις/επιθεωρήσεις λόγω παραπόνων ή άλλων γεγονότων, ο οργανισμός είναι υπεύθυνος για την αποζημίωση αυτών των επισκέψεων/επιθεωρήσεων.
5. Θα αναστείλει την ισχύ του Πιστοποιητικού/Έκθεσης εάν ο οργανισμός χρησιμοποιεί ακατάλληλα το πιστοποιητικό, την έκθεση, ή το σήμα της Q-CERT ή του αρμόδιου Φορέα Διαπίστευσης ή εάν δεν συμμορφωθεί με το πρόγραμμα των επιτηρήσεων, όπως απαιτείται.
6. Θα αποσύρει ή θα ακυρώσει την πιστοποίηση/έκθεση εάν ο οργανισμός δεν εφαρμόσει αποτελεσματικά τις Διορθωτικές Ενέργειες που απαιτηθούν από την Q-CERT κατά την διάρκεια ισχύος αυτού του συμβολαίου.
7. Θα παραμείνει ιδιοκτήτης όλων των εγγράφων της πιστοποίησης/επιθεώρησης τα οποία πρέπει να της επιστραφούν από τον οργανισμό όποτε ζητηθεί
8. Θα ακολουθήσει τη δημοσιευμένη και τεκμηριωμένη διαδικασία ένστασης της Q-CERT στο [www.qmscert.com](http://www.qmscert.com) , εάν ο οργανισμός καταθέσει ένσταση,
9. Θα ακολουθήσει τις διεργασίες ασφάλειας για την επιθεώρηση όπως απαιτείται από το σχήμα πιστοποίησης και τις διαδικασίες της Q-CERT όπως είναι απαραίτητο

**Ο Οργανισμός:**1. Θα παρέχει στην Q-CERT όλες τις απαραίτητες πληροφορίες και διευκολύνσεις για την απρόσκοπτη διενέργεια των απαιτούμενων επιθεωρήσεων
2. Θα ενημερώνει άμεσα και εγγράφως την Q-CERT για σημαντικές αλλαγές στο Σύστημα Διαχείρισης ή το προϊόν, οι οποίες θα μπορούσαν να επηρεάσουν την συμμόρφωση προς το σχετικό πρότυπο πιστοποίησης π.χ. αλλαγή στο νομικό και ιδιοκτησιακό καθεστώς, αλλαγή κύριου προσωπικού ή εξοπλισμού ή άλλες σημαντικές αλλαγές στην παραγωγή ή στο Σύστημα Διαχείρισης.
3. Θα διαθέτει ένα μέλος του ως υπεύθυνο επικοινωνίας με την Q-CERT, για τα προσωπικά δεδομένα του οποίου ισχύουν όσα αναφέρονται και στους όρους προστασίας προσωπικών δεδομένων
4. Θα τηρεί τις οικονομικές υποχρεώσεις του προς την Q-CERT και τους συνεργάτες της για την επιθεώρηση/πιστοποίηση.
5. Δεν θα χρησιμοποιεί ή κάνει αναφορές σε σήματα της Q-CERT ή του αρμόδιου Φορέα Διαπίστευσης ή του Ιδιοκτήτη του Σχήματος τα οποία θα μπορούσαν να παραπλανήσουν τον χρήστη ή δεν είναι αποδεκτά από την Q-CERT, τον αρμόδιο Φορέα Διαπίστευσης, τον ιδιοκτήτη του Σχήματος.
6. Δεν θα χρησιμοποιεί την πιστοποίηση ως ένδειξη πιστοποίησης προϊόντος κατά την πιστοποίηση Συστημάτων Διαχείρισης. Θα χρησιμοποιεί την πιστοποίηση ως ένδειξη πάνω στο προϊόν για πιστοποίηση Προϊόντων σύμφωνα με τις απαιτήσεις του προτύπου πιστοποίησης προϊόντος και τους σχετικούς κανονισμούς.
7. Όταν ο οργανισμός διατηρεί ένα Σύστημα Διαχείρισης, θα καθιερώσει ένα σύστημα καταγραφής παραπόνων πελατών, συμπεριλαμβανομένου και ενός συστήματος διορθωτικών ενεργειών για τα παράπονα που καταγράφονται. Το σύστημα πρέπει να περιλαμβάνει παράπονα από φορείς, ενδιαφερόμενα μέρη και παράπονα πελατών.
8. **Θα ειδοποιήσει την Q-CERT για θέματα σχετικά με την ποιότητα, ασφάλεια και υγιεινή των προϊόντων, διεργασιών, διαδικασιών και υπηρεσιών της εταιρείας τα οποία να σχετίζονται άμεσα ή έμμεσα με την πιστοποίηση του ΣΔ ή του προϊόντος. Θα ενημερώνει άμεσα και γραπτώς την Q-CERT σε περίπτωση ανάκλησης προϊόντος, ελέγχου ή/και επίσκεψης από δημόσιους φορείς ή άλλες αρχές**.
9. Συμφωνεί να δημοσιοποιηθούν στοιχεία σχετικά με την κατάσταση πιστοποίησης του Συστήματος Διαχείρισης/Προϊόντος στη διεύθυνση [www.qmscert.com](http://www.qmscert.com) η επωνυμία, η διεύθυνση, το πεδίο και το πρότυπο πιστοποίησης, τον αριθμό πιστοποίησης και την κατάσταση και περίοδο ισχύος της πιστοποίησης.
10. **Δεσμεύεται ότι έχει μεριμνήσει ώστε τα υποκείμενα (προσωπικό του Οργανισμό, συνεργάτες, πελάτες, κλπ.), των δεδομένων προσωπικού χαρακτήρα τα οποία συλλέγονται στα πλαίσια του ελέγχου / πιστοποίησης, να συναινούν στη χρήση των προσωπικών τους δεδομένων στα πλαίσια της παρεχόμενης από εμάς υπηρεσίας ελέγχου / πιστοποίησης, σύμφωνα με τις απαιτήσεις του εκάστοτε κανονιστικού / νομοθετικού πλαισίου και των εφαρμοζόμενων προτύπων.**
11. Έχει το δικαίωμα να ζητήσει εγγράφως & αιτιολογημένα την αντικατάσταση μέλους της προταθείσας ομάδας επιθεώρησης.
12. Θα είναι υπεύθυνος και θα φροντίζει για το περιβάλλον και τις προϋποθέσεις ώστε η διεξαγωγή της επιθεώρησης να είναι ασφαλής προς όλους τους εμπλεκόμενους, και σε συνεννόηση με την Q-CERT όταν απαιτείται
 |
| Στοιχεία Πιστοποίησης και Επιπρόσθετα Έγγραφα |
| Πρότυπο(α)  |  | Διάρκεια Επιθεώρησης (Ανθρωποημέρες) |  |
| Πεδίο(α) Πιστοποίησης\* |  |
| Επιπρόσθετα έγγραφα ως μέρος αυτού του συμβολαίου (ΝΑΙ / ΟΧΙ) |  | Αριθμός Συνημμένων Σελίδων |  |
| \* Να μην εξαιρούνται διεργασίες οι οποίες σχετίζονται με την ασφάλεια του προϊόντοςΗ 1η Εποπτική Επιθεώρηση για Συστήματα Διαχείρισης θα διεξαχθεί αυστηρά μέσα σε 365 ημέρες από την ημερομηνία Λήψης της Απόφασης Πιστοποίησης |
| Οικονομικοί Οροι |
|  | Περιγραφή | **Κόστος (χωρίς ΦΠΑ)** |
|  | Προεπιθεώρηση (Α) (Προαιρετική) |  |
|  | Κόστος Πιστοποίησης (Β) |  |
|  | Αριθμός Εποπτικών Επιθεωρήσεων\* |  | και Συχνότητα\* |  |  |
|  | Κόστος Εποπτικού |  | Σύνολο Κόστους Εποπτικών Επιθεωρήσεων (Γ) |  |
|  | Σύνολο Κύκλου Πιστοποίησης (Α+Β+Γ) |  |
| Περιλαμβάνονται έξοδα ταξιδιού και διαμονής; (ΝΑΙ / ΟΧΙ) |  |
| Μόνο έργα GFSIΣτοιχεία Εκδότη Τιμολογίου (αν δεν είναι η Q-CERT) |  |
| \* Σύμφωνα με την Ανασκόπηση Σύμβασης (Έντυπο F-2195) |
| Η Q-CERT ΔΕΝ ΦΕΡΕΙ ΕΥΘΥΝΗ ΓΙΑ ΝΟΜΟΘΕΤΙΚΕΣ ΜΗ ΣΥΜΜΟΡΦΩΣΕΙΣ ΤΟΥ ΣΥΜΒΑΛΛΟΜΕΝΟΥ |
| ΟργανισμΟΣ | Q-CERT |
| Επωνυμία |  | Επωνυμία |  |
| Διεύθυνση |  | Διεύθυνση |  |
| Τ.Κ. |  | Πόλη |  | Τ.Κ. |  | Πόλη |  |
| Χώρα |  | Χώρα |  |
| ΑΦΜ |  | ΔΟΥ |  | ΑΦΜ |  | ΔΟΥ |  |
| Εκπρόσωπος |  | Υπεύθυνος |  |
| Οργανική Θέση |  | Οργανική Θέση |  |
| Υπογραφή/Σφραγίδα |  | Υπογραφή |  |
| Ημερομηνία |  |